Hjertvatn kraftverk

Hjertvatn kraftverk er et vannkraftverk i Narvik kommune i Nordland.

Det utnytter et fall på 193 meter fra Hjertvatn (eller Hjertevatn) til Sjurvatnet.

Installert effekt er 2,5 MW fra en francisturbin. Årsproduksjon er 7 GWh.
Gruvedrift og utbygging av en mindre kraftstasjon i tilknytning til Sjurvatnet
Høsten 1901 bygget The Melkedalen Copper Mines Ltd en dam ved utløpet av Sjurvatnet. Dette selskapet hadde meget optimistiske planer for kopperutvinning. Dammen var 3 meter høy og ble bygget i forbindelse med et kraftverk med to turbiner med en ytelse på henholdsvis 20 og 70 Hk. Oppdemningen hadde også til hensikt å skaffe vann til raffinering av koppermalm. Denne gruvedriften opphørte i 1913 www.nve.no – Publikasjoner - Overføring av Røvatn til Hjertvatn i Forsåvassdraget, Ballangen kommune. 

Bakgrunnen for kraftverksutbygging på 1950-tallet
Hjertvatn kraftverk ble fullført i 1957 og ble bygget av Ballangen Kraftlag A/L. Det ble bygget for å forsyne Ballangen, samt deler av Lødingen og Tysfjord kommuner med elektrisk kraft. Utbyggingen skjedde ved å utnyttet nedslagfeltet til Hjertvatn. Så i neste byggetrinn skulle Rauvatnet overføres til Hjertevatn med en 1500 m lang tunnel. Dette ble imidlertid ikke utført, selv om kronprinsregentens resolusjon av 18. november 1955 ga tillatelse til nettopp dette. 

Konsesjon for overføring av Rauvatnet til Hjertevatn
I 1986 ble det invilget konsesjon av NVE om overføring av Rauvatn til Hjertevatn  www.nve.no – Konsesjoner – Vannkraft – Gitt konsesjon. Overføringen ble ikke tatt i bruk, og tillatelsen falt derfor bort etter en tid. I 2013 søkte Ballangen Energi AS igjen om å overføre Rauvatn til Hjertvatn. For overføringen fra  Rauvatnet til Hjertevatn kan det bli aktuelt med en ny kraftstasjon. Et nytt felt ved nordenden av Hjertvatner vurderes overført inn mot Hjertvatnet. Kraftverkets installasjon planlegges øket fra dagens 2,5 MW til 3,5 MW. Det vil innebære at slukeevnen til kraftverket økes fra 2,1 til 3,0 m3/s. 

Forum for natur og friluftsliv – Nordland sier i sin høringsuttalelse av 15. november 2013 at de er skeptiske til planene  www.fnf-nett.no – Høringsuttalelse - Hjertvatn kraftverk og Røvatn kraftverk med overføringer, Ballangen kommune, Nordland fylke.. Dette begrunnes med ulemper for natur og friluftsliv. Dette gjelder spesielt de visuelle effektene av erosjonsskadene som følge av regulering av Hjertevatn. Videre sies det at villmarkspreget områder vil forsvinne, spesielt er bekkekløftlokaliteter med frodig flora og rødelistearter vurdert til å få stor belastning. Naturvernforbundet i Narvik fraråder også utvidelsen av kraftverket. 

Status februar 2022: Det var en brann i generatoren i september 2021. Komplett rehabilitering er i gang, alt teknisk skal skiftes ut. Ny Troyer turbin på 5 MW er bestillt. Og Røvatn kraftverk på 4.3 MW og 10 GWh skal bygges.

 Referanser 

Kilder

 NVE vannkraftdatabase
 Nordkraft

Kategori:Småkraftverk i Nordland
Kategori:Kraftverk i Narvik
Kategori:Kraftverk etablert i 1957
Kategori:Nordkraft
Kategori:Ballangen